ସ୍ମୃତି ଇରାନୀ ଅଭିନୟ ଜଗରରୁ ଆରମ୍ଭ କରି ରାଜନୀତି ଜଗତ ପର୍ଯ୍ୟନ୍ତ ସୁନ୍ଦର ଯାତ୍ରା କରିଛନ୍ତି । ଏକ ସମୟରେ ସେ ପ୍ରସିଦ୍ଧ ଟିଭି ଧାରାବାହିକର ଅଭିନେତ୍ରୀ ଭାବେ କାମ କରିଛନ୍ତି । ଯାହାଦ୍ୱାରା ଆଜି ସେ ମୋଦି ସରକାରଙ୍କ ଶକ୍ତିଶାଳୀ ମନ୍ତ୍ରୀ ମାନଙ୍କ ମଧ୍ୟରେ ସାମିଲ୍ ଅଛନ୍ତି । ବିବାହ ଆଗରୁ ସେ ସ୍ମୃତି ମଲହୋତ୍ରା ଥିଲେ, ସେପଟେ ବିବାହ ପରେ ସେ ସ୍ମୃତି ଇରାନୀ ହୋଇଗଲେ ।
ସ୍ମୃତି ନିଜ କ୍ୟାରିୟର୍ ତିଆରି କରିବା ପାଇଁ ମୁମ୍ବାଇ ଆସିଥିଲେ । ମୁମ୍ବାଇ ଆସିବା ପରେ ତାଙ୍କୁ 'ମିସ ଇଣ୍ଡିଆ କଣ୍ଟେଷ୍ଟେଣ୍ଟ'ରେ ଚୟନ କରାଯାଇଥିଲା । ଯେଉଁଥିରେ ସେ ଟପ୍ ୫ରେ ସ୍ଥାନ ପାଇଥିଲେ । ଏଥିସହ ତାଙ୍କ ମଡ଼ଲିଂ କ୍ୟାରିୟରର ଶୁଭାରମ୍ଭ ମଧ୍ୟ ହୋଇଥିଲା । ସେ ଆଗକୁ ଯାଇ ଅଭିନୟ ଜଗତରେ ପ୍ରବେଶ କଲେ ଏବଂ ଯେତେବେଳେ ସେ କିଛି ରୋଲ୍ ପାଇଁ ଅଡିସନ୍ ଦେଉଥିଲେ, ସେହି ସମୟରେ ସେ ପାର୍ସୀ ବ୍ୟବସାୟୀ ଯୁବିନ୍ ଇରାନୀଙ୍କୁ ଦେଖା କରିଥିଲେ । ଯିଏକି ଆଗକୁ ଯାଇ ତାଙ୍କ ସ୍ୱାମୀ ହୋଇଗଲେ ।
'ସାସ ଭି କଭୀ ବୋହୂ ଥି' ଓ ରାମାୟଣ ଭଳି ଧାରାବାହିକରେ କାମ କରିଥିବା ସ୍ମୃତି ଓ ଜୁବିନଙ୍କ ବନ୍ଧୁତା ଖୁବ୍ ଦୃଢ଼ ହୋଇଯାଇଥିଲା । ଦୁହେଁ ଏହାପରେ ବିବାହ ବନ୍ଧନରେ ବାନ୍ଧି ହେବାକୁ ନିଷ୍ପତ୍ତି ନେଲେ । ।
ସ୍ମୃତି ୨୦୦୧ରେ ନିଜ ବନ୍ଧୁତାକୁ ବିବାହରେ ପରିଣତ କରିବାକୁ ନିଷ୍ପତ୍ତି ନେଲେ । ସ୍ମୃତିଙ୍କ ସହିତ ବିବାହ କରିବା ପାଇଁ ଜୁବିନ ନିଜ ମାଁ ହାତରେ ସ୍ମୃତିଙ୍କ ଅଭିଭାବକଙ୍କୁ ବିବାହ ପାଇଁ ପ୍ରସ୍ତାବ ପଠାଇଥିଲେ । ଏହାପରେ ୨୦୦୧ରେ ଦୁହେଁ ବିବାହ କରିନେଲେ । ପୂର୍ବରୁ ମଧ୍ୟ ସ୍ମୃତି ଏହା ଭାବୁଥିଲେ ଯେ, ତାଙ୍କ ସଫଳତାରେ ତାଙ୍କ ସ୍ୱାମୀଙ୍କ ବହୁତ ବଡ଼ ଯୋଗଦାନ ରହିଛି ।
ଜୁବିନ ଓ ସ୍ମୃତି ଇରାନୀ ଦୁଇଟି ସନ୍ତାନର ମାତାପିତା ଅଟନ୍ତି । ୨୦୦୧ରେ ବିବାହ ପରେ ସେମାନଙ୍କ ଘରେ ଶିଶୁର ସ୍ୱର ଶୁଭିଥିଲା । ପ୍ରଥମେ ସ୍ମୃତି ଶିଶୁ ପୁତ୍ରକୁ ଜନ୍ମ ଦେଇଥିଲେ, ଯାହାର ନାମ ଜୋହର୍ ଅଟେ ଏବଂ ୨୦୦୩ରେ ଦୁହେଁ ଦ୍ୱିତୀୟଥର ମାତାପିତା ହୋଇଥିଲେ । ସ୍ମୃତି ଝିଅକୁ ଜନ୍ମ ଦେଲେ, ଯାହାର ନାମ ଜୋଇଶ୍ ରଖିଛନ୍ତି ।
ନିଜର ଏକ ସାକ୍ଷାତକାର ସମୟରେ ସ୍ମୃତି କହିଥିଲେ ଯେ "ମୁଁ ନିଜ ଘର ଓ ପରିବାରକୁ ପ୍ରଥମ ପ୍ରାଥମିକତା ଦିଏ । ଲୋକେ ମୋତେ ପଚାରନ୍ତି ଯେ ମୁଁ କିପରି 'କ୍ୟୁ କି ସାସ ଭି କଭୀ ବୋହୂ ଥି'ରେ କାମ କରିପାରିବି ନାହିଁ, ଯାହାକି ମୋର ସ୍ୱାମୀଙ୍କ ସଂସ୍କୃତି ଉପରେ ଆଧାରିତ । ଏହା ମୋ ପାଇଁ ଖୁବ୍ ସହଜ ଚରିତ୍ର ଥିଲା, କାରଣ ମୁଁ ମଧ୍ୟ ନିଜ ସ୍ୱାମୀ ଜୁବିନ୍ ଇରାନୀଙ୍କୁ ପତି ପରମେଶ୍ବର ଭଳି ସ୍ବୀକାର କରେ । ସ୍ମୃତି ଆହୁରି ମଧ୍ୟ କହିଛନ୍ତି ଯେ, ସେ ନିଜ ସ୍ବାମୀଙ୍କ ସମସ୍ତ ଗୁଣକୁ ପସନ୍ଦ କରନ୍ତି ଓ ସେ ମଧ୍ୟ ତାଙ୍କ ସ୍ବାମୀଙ୍କ ପରମେଶ୍ବରୀ ଅଟେ ଏବଂ ତାଙ୍କର ପ୍ରଥମ ପ୍ରାଥମିକତା ମଧ୍ୟ ଅଟେ ।
